CELEX: 62008CA0069
Language: fi
Date: 2009-07-16 00:00:00
Title: Asia C-69/08: Yhteisöjen tuomioistuimen tuomio (toinen jaosto) 16.7.2009 (Tribunale di Napoli — Sezione Lavoron (Italia) esittämä ennakkoratkaisupyyntö) — Raffaello Visciano v. Istituto nazionale della previdenza sociale (INPS) (Sosiaalipolitiikka — Työntekijöiden suoja — Työnantajan maksukyvyttömyys — Direktiivi 80/987/ETY — Velvoite maksaa kaikki maksamattomat saatavat tiettyyn ennalta määrättyyn enimmäismäärään asti — Työntekijän saatavien luonne palkkaturvajärjestelmään nähden — Vanhentumisaika)

12.9.2009   
            
            
               FI
            
            
               Euroopan unionin virallinen lehti
            
            
               C 220/9
            
         Yhteisöjen tuomioistuimen tuomio (toinen jaosto) 16.7.2009 (Tribunale di Napoli — Sezione Lavoron (Italia) esittämä ennakkoratkaisupyyntö) — Raffaello Visciano v. Istituto nazionale della previdenza sociale (INPS)
   (Asia C-69/08) (1)
   
   (Sosiaalipolitiikka - Työntekijöiden suoja - Työnantajan maksukyvyttömyys - Direktiivi 80/987/ETY - Velvoite maksaa kaikki maksamattomat saatavat tiettyyn ennalta määrättyyn enimmäismäärään asti - Työntekijän saatavien luonne palkkaturvajärjestelmään nähden - Vanhentumisaika)
   2009/C 220/13
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Napoli — Sezione Lavoro
   
      Pääasian asianosaiset
   
   
      Kantaja: Raffaello Visciano
   
      Vastaaja: Istituto nazionale della previdenza sociale (INPS)
   
      Oikeudenkäynnin kohde
   
   Ennakkoratkaisupyyntö — Tribunale di Napoli Sezione Lavoro — Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20.10.1980 annetun neuvoston direktiivin 80/987/ETY (EYVL L 283, s. 23) 3 ja 4 artiklan tulkinta — Työsopimuksen kolmea viimeistä kuukautta vastaavan palkan turvaaminen ennakolta määritetyn ylärajan puitteissa — Työnantajan maksamien palkkaennakkojen vähentäminen maksettavasta korvauksesta — Kansallinen säännöstö, jossa sama suoritus luokitellaan oikeudellisesti eri tavoin sen mukaan, mikä taho on velvollinen sen maksamaan, ja jossa hyväksytään kanteen nostamisen vanhentumisajan muuttuminen
   
      Tuomiolauselma
   
   
               1)
            
            
               Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä 20.10.1980 annetun neuvoston direktiivin 80/987/ETY 3 ja 4 artiklan kanssa ei ole ristiriidassa kansallinen lainsäädäntö, jonka perusteella on mahdollista luokitella työntekijöiden maksamattomat saatavat ”sosiaaliturvaeduiksi”, kun palkkaturvalaitos maksaa ne.
            
         
               2)
            
            
               Direktiivi 80/987 ei ole ristiriidassa kansallisen lainsäädännön kanssa, jossa käytetään palkatun työntekijän alkuperäistä palkkasaatavaa pelkkänä vertailukohtana, jonka avulla voidaan määrittää sen etuuden määrä, joka taataan palkkaturvarahastosta.
            
         
               3)
            
            
               Kun palkattu työntekijä tekee hakemuksen saadakseen palkkaturvarahastosta maksamattomat palkkasaatavansa, direktiivin 80/987 kanssa ei ole ristiriidassa se, että sovelletaan yhden vuoden vanhentumisaikaa (vastaavuusperiaate). Kansallisen tuomioistuimen on kuitenkin tutkittava, tekeekö sen soveltaminen käytännössä mahdottomaksi tai ylivoimaisen vaikeaksi yhteisön oikeusjärjestyksessä tunnustettujen oikeuksien käyttämisen (tehokkuusperiaate).
            
         
      (1)  EUVL C 107, 26.4.2008.